Konsert Satu Wajah M. Nasir

Konsert Satu Wajah M. Nasir ialah konsert solo oleh penyanyi dan penulis lagu Malaysia, M. Nasir. Dalam konsert ini, beliau telah mempersembahkan lebih dari 20 lagu secara keseluruhan dari kesemua 7 album studionya yang dirakamkan sejak 1979. Pada asalnya, konsert ini dijadualkan akan diadakan pada 25 Julai 2009, namun ia ditunda. Ini menjadi konsert kedua M. Nasir yang diadakan dalam tahun 2009 selepas Konsert Alam Muzik M. Nasir yang diadakan di Istana Budaya.

Konsert
Susulan kejayaan komersial terhadap Konsert Alam Muzik yang berjaya meraih 5,000 penonton di Istana Budaya, M. Nasir mengumumkan akan mengadakan satu lagi konsert solo yang dijadualkan akan diadakan pada Julai 2009, kali ini di Stadium Negara. Dalam satu sidang media yang diadakan pada Jun 2009 di Restoran Rebung, M. Nasir mendedahkan konsep untuk Konsert Satu Wajah akan menjanjikan kelainan berbanding konsert sebelumnya sambil memberitahu "keseluruhannya berlainan dengan di Istana Budaya". Menurutnya, mana-mana lagu popular yang tidak dapat dinyanyikannya pada konsert sebelumnya, akan dipersembahkan pada konsert Satu Wajah.

Konsert Satu Wajah menjadi konsert solo kedua M. Nasir yang diadakan dalam tahun 2009 selepas Konsert Alam Muzik yang diadakan pada Februari di Istana Budaya. Ia juga menandakan kali kedua Nasir beraksi di Stadium Negara selepas Konsert Canggung yang diadakan pada 29 Julai 1994. Beliau berkata mengenai konsert ini: "Biarpun konsert terdahulu mendapat sambutan baik tetapi masih ramai yang tidak berkesempatan untuk menontonnya. Konsert ini adalah kesinambungan daripada apa yang persembahkan pada malam Konsert Alam Muzik M. Nasir dulu. Saya tidak mahu terlalu memikirkan bagaimana mahu mengangkat semangat penonton kerana semua itu bergantung kepada corak persembahan nanti. Apa yang pasti dengan set, suasana serta visual yang berbeza penonton akan dapat merasai apa yang bakal dipersembahkan nanti,". Ditanya mengenai pemilihan tajuk Satu Wajah sebagai tajuk konsertnya, beliau berkata: "Ia membawa beberapa maksud. Tapi yang utama ialah menyimpulkan beberapa perkara tentang diri saya yang mempunyai pelbagai wajah tapi ia sebenarnya satu iaitu M. Nasir,".

Untuk konsert ini, Nasir mengekalkan 10 pemuzik undangan di bawah pimpinan Aznan Alias sebagai pengarah muzik. Beliau juga akan mempersembahkan lagu balada pada malam konsert dan memilih untuk tidak mengetengahkan tema dalam konsert kerana disifatkan "membosankan". Persiapan terakhir giat dijalankan terutama dari segi teknikal oleh tenaga kerja profesional manakala sesi latihan dijalankan pada minggu berikut sebelum konsert berlangsung.

Konsert Satu Wajah M. Nasir mengetengahkan konsep retrospektif di mana M. Nasir menggabungkan lagu-lagu ciptaan beliau sejak dari mula berkecimpung dalam bidang muzik sejak 1970-an. Selain segmen nyanyian, para penonton dan peminat M. Nasir juga berpeluang mengimbau nostalgia mereka dengan paparan gambar-gambar peribadi daripada koleksinya. Sedutan temuramah M. Nasir dengan stesen-stesen televisyen dan juga keratan-keratan akhbar tentang kerjaya beliau, termasuk pencapaian dan anugerah yang pernah diterimanya sepanjang 30 tahun kerjaya muziknya juga dipertontokan pada malam konsert.

Bagaimanapun, pada 23 Julai 2009, konsert itu terpaksa ditunda kepada satu tarikh baru berikutan permintaan penaja yang memerlukan masa untuk mengatur semula strategi penajaan dan pemasaran konsert Satu Wajah.

Persembahan komersial
Tiket konsert dijual antara RM53 hingga RM383 dan mendapat sambutan sejak jualan tiket dibuka untuk tempahan pada Jun, manakala tiket VIP pula habis dijual.

Senarai lagu

Tarikh konsert
 Tarikh Negara Bandar Lokasi Masa Jualan tiket 25 Julai 2009 Malaysia Kuala Lumpur 8:30 malam (WPM) Stadium Negara Habis dijual

Tenaga kerja
Diperoleh daripada sidang media konsert.Maya Axis Creative (2009). Konsert Satu Wajah M. Nasir (Sidang media). Maya Axis Creative.

 M. Nasir - penyanyi
 Aznan Alias - gitar, pengarah muzik
 Mohd Rafi Shafie - gitar
 Zulkifli Mahat - piano
 Ahmad Firdaus Mahmud - keyboard
 Eddie Ahmad - keyboard
 Wan Kelly Abdul Rahman - bes
 Mohardinan Ismail - seruling
 Khairul Izwan Kamarulzaman - perkusi tradisional
 Nizam - perkusi latin 
 Saharudin Saninam - dram
 Tijah Muhamad Nor - penyanyi latar
 Norakmal Kamarulzaman - penyanyi latar
 Wan Mohd Azran - penyanyi latar
 Izzad Izzuddin Borhan - penyanyi latar
 Maya Axis Creative - penganjur
 Sinar FM - stesen radio rasmi

Rujukan

Pautan luar
  (diarkibkan)

Kategori:2009 di Malaysia
Kategori:Konsert jelajah M. Nasir